इराक़़ की पुलिस के अनुसार हिल्ला से 30 किलोमीटर दक्षिण पूर्व में स्थित हमज़ा अल-ग़र्बी में बरामद हुए इन शवों के सिर या छाती में गोली के घाव पाए गए हैं. शवों के हाथ अब भी बंधे हुए हैं.फिलहाल शवों की शिनाख़्त नहीं हो पाई है. हत्या की वजह अब तक स्पष्ट नहीं हुई है.ये इलाक़ा शिया बहुल है. ख़बरों के अनुसार इस इलाक़े में जिहादी सुन्नी विद्रोहियों की ओर से कभी कोई कार्रवाई नहीं हुई है.सुन्नी विद्रोहियों ने उत्तरी और पश्चिमी इराक़़ के बड़े हिस्से पर क़ब्ज़ा कर रखा है.उत्तर में बाबिल प्रांत का एक ऐसा इलाका है जो 'ट्राएंगल ऑफ़ डेथ' के रूप में जाना जाता है.'ट्राएंगल ऑफ़ डेथ' नाम इसलिए पड़ा क्योंकि साल 2003 में अमरीकी अगुआई में इराक़ पर हुए हमले के बाद के वर्षों में वहाँ भीषण सांप्रदायिक हिंसा हुई थी.साल 2006 और 2007 के दौरान जब गृह युद्ध चरम पर था, तब इराक़़ की सड़कों पर हर दिन गोलियों से छलनी दर्जनों शव बरामद होते थे.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और



 ट्विटर पर फ़ॉलो भी कर सकते हैं.)